stanford-oval/wikipedia huggingface dataset:
ארס 1-X

| --- | --- |
ארס 1-X
הסמל של משימת ארס 1-X
שם המשימה: ארס 1-X
סוג המשימה: טיסת מבחן לטיל השיגור ארס 1
שיגור: מרכז החלל קנדי, אתר השיגור LC-39B
תאריך המראה: 28 באוקטובר 2009 15:30 UTC
תאריך נחיתה: 28 באוקטובר 2009, זמן מדויק בחישוב
משך הטיסה: 6 דקות עד הנחיתה, 2 דקות של מנועים מוצתים
מרחק הטיסה המרבי: 240 ק"מ
מהירות מרבית: 5,831 קמ"ש
שיא תאוצת כובד: 3 g
משימה קודמת: אין
ארס 1-X (באנגלית: Ares I-X) הייתה טיסת הניסוי הראשונה של טיל השיגור ארס 1, כחלק  מתוכנית קונסטליישן. התוכנית יועדה להחליף את תוכנית מעבורות החלל לאחר קרקוע כל מעבורות החלל בשנת 2010, אך נגנזה בהוראת נשיא ארצות הברית, ברק אובמה. משימת ארס 1-X שוגרה בהצלחה ב-28 באוקטובר 2009.
טיל השיגור של משימת ארס 1-X היה דומה בצורתו, במשקלו ובמידותיו לתכונות המתוכננות של טילי השיגור ארס 1, אולם הוא שונה במאפייניו הפנימיים מאלו של הטיל המתוכנן.
פרופיל הטיסה של ארס 1-X
הטיל הגיע לרום מקסימלי של 45.72 ק"מ
מבנה

טיל השיגור של משימת ארס 1-X היה בנוי מהשלבים הבאים:
שלב ראשון- ארבעה מנועי SRB (מנועי דלק מוצק שפותחו ממנועי הדלק המוצק של מעבורות החלל) ומנוע דמה חמישי.
שלב שני- ריק (בעתיד יכיל מנוע J-2X)
שלב שלישי- ריק
שלב רביעי- יכיל חיקוי של חללית אוריון יחד עם מערכת הנטישה של החללית בזמן השיגור (שתפעל במקרי חירום).
יעדי המשימה

יעדיה של טיסת המבחן ארס 1-X היו:
להוכיח יכולת שליטה ברכב הדומה לטיל המתוכנן ארס 1
לבצע ולנסות בזמן השיגור היפרדות של שלבי הטיל ארס 1-X הדומים לשלבים של ארס 1.
לנסות הרכבה מחדש וחידוש של השלב הראשון של ארס 1-X, שכאמור, דומה לשלב הראשון של ארס 1.
לבדוק את ההיפרדות של השלב הראשון, למדוד, להבין את כניסתו לאטמוספירה ואת תפקוד המצנחים של השלב הראשון.
וכן, בדיקה בתנאי אמת של המבנה האירודינמי של הטיל, יציבות מערכת המכשיר ובקרה על השליטה מהקרקע.
מדיה

שיגורו של ארס 1-X ממרכז החלל קנדי
שיגורו של ארס 1-X
ארבעת העקרונות

ארבעת העקרונות העיקריים (四項基本原則) הותוו על ידי דנג שיאופינג ב־1979 והיוו את ארבע הסוגיות אשר לגביהן נאסר כל סוג של דיון שמטרתו לפקפק בהן ברפובליקה העממית של סין שעליה הוא שלט.
דנג שיאופינג
ארבעת העקרונות הם:
עקרון התמיכה בדרך הסוציאליזם.
עקרון התמיכה בדיקטטורה הדמוקרטית העממית.
עקרון התמיכה בהנהגת המפלגה הקומוניסטית.
עקרון התמיכה בדרך החשיבה של מאו.
פרסום ארבעת העקרונות היווה למעשה ריכוז האידאולוגיה והרפיית השליטה המפלגתית באידאולוגיה הכוללת של החיים בסין. ההכרזה על ארבעת העקרונות כלא ניתנים לדיון יצרה חופש דיון בנוגע לשאר הרעיונות הפוליטיים במדינה.
יתר על כן, בעוד העקרונות לא ניתנים לדיון, הפירושים השונים שלהם ניתנים לדיון ציבורי. כך צמח לדוגמה, דיון ציבורי ער לגבי מהות הסוציאליזם (ולא על האם סוציאליזם היא השיטה הנכונה).
ערך זה הוא קצרמרבנושא סין. אתם מוזמנים לתרום לוויקיפדיה ו.
ארמין שימרמן

| --- | --- |

 לידה:  5 בנובמבר 1949 (בן 74) לייקווד, ניו ג'רזי, ארצות הברית
 שם במה:  ארמין שימרמן
 מדינה:  ארצות הברית 
 תקופת הפעילות:  מ-1979
 מקום לימודים:  אוניברסיטת קליפורניה בלוס אנג'לס  תיכון סנטה מוניקה 
 בן או בת זוג:  Kitty Swink (מאי 1981–?) 
 https://www.arminshimerman.com/
 פרופיל ב-IMDb
 
ארמין שימרמן (באנגלית: Armin Shimerman; נולד ב-5 בנובמבר 1949) הוא שחקן ומדבב אמריקאי-יהודי. שימרמן מפורסם בעיקר בזכות תפקידיו כברמן הפרנגי קווארק בסדרת הטלוויזיה "מסע בין כוכבים: חלל עמוק 9", כמנהל סניידר ב"באפי ציידת הערפדים" וכנושא כליו של קוזמו קריימר סטן ב"סיינפלד".
ילדותו

שימרמן נולד למשפחה יהודית בלייקווד, ניו ג'רזי, בנם של סוזן, רואת חשבון, והרברט שימרמן, צבע בתים. כאשר שימרמן היה בן 15, עברה משפחתו ללוס אנג'לס, שם אמו רשמה אותו לחוג לדרמה, במאמץ להרחיב את המעגל החברתי שלו. מאוחר יותר הוא סיים את לימודיו באוניברסיטת קליפורניה בלוס אנג'לס, ולאחר מכן נבחר לשמש כמתמחה ב-"Old Globe Theater" שבסן דייגו. הוא פצח בקריירה של משחק דרמטי בתיאטרון, ובסופו של דבר עבר לניו יורק. מאוחר יותר הוא חזר ללוס אנג'לס, שם הוא קבל תפקידים בשתי סדרות ברשת CBS, שהשיקו את קריירת המשחק בטלוויזיה שלו.
קריירה > טלוויזיה

שימרמן ידוע בעיקר בזכות תפקידו כקווארק, בעלי בר פרנגי בסדרת הטלוויזיה "מסע בין כוכבים: חלל עמוק 9", אף על פי שמעורבותו בזיכיון "מסע בין כוכבים" החלה בהופעותיו בדמויות פרנגי אחרות, בסדרה "מסע בין כוכבים: הדור הבא". בדמותו של קווארק, שימרמן הפך לאחת מהדמויות המוכרות ביותר של "מסע בין כוכבים", והוא הופיע מספר רב של פעמים על שער השבועון "TV Guide", הן לבדו, הן ביחד עם שחקנים נוספים והן כחלק מסדרה לאספנים. לדבריו, הפרק "Little Green Men" הוא פרק "חלל עמוק 9" האהוב עליו ביותר, בין השאר משום שזה הפרק היחידי שבו הוא משמש כקפטן של ספינת חלל.
יחד עם ג'ונתן פרייקס (ויליאם רייקר), מרינה סירטיס (דיאנה טרוי), ג'ון דה-לנסי (קיו), מייקל אנסרה (קאנג) וריצ'רד פו (גול איבק), שימרמן הוא אחד מהשחקנים הבודדים שגילמו את אותה הדמות ב-3 סדרות מסע בין כוכבים שונות: הוא גילם את דמותו של קווארק הן ב-"מסע בין כוכבים: הדור הבא", ב-"מסע בין כוכבים: חלל עמוק 9" וב-"מסע בין כוכבים: וויאג'ר".
בנוסף למסע בין כוכבים, שימרמן גילם את תפקידו של פסקל בסדרת הטלוויזיה "היפה והחיה" וכן של המנהל סניידר ב-"באפי ציידת הערפדים". הוא כיכב ב-"סטארגייט SG-1" כאחד מהנוקס, ב-"מכושפות" כמכשף רשע, ב-"סיינפלד" כסטן, נושא הכלים, וכן ב-"Leverage" כד"ר פטמקין.
שימרמן גילם את דמותו של השופט בריאן הופר בעונה השלישית של "בוסטון ליגל", ובכך הלך בדרכם של 3 מעמיתיו (שהופיעו הן במסע בין כוכבים והן בבוסטון ליגל): ויליאם שאטנר (אשר גילם את ג'יימס טיבריוס קירק ב-"מסע בין כוכבים: הסדרה המקורית"), רנה אוברז'ונואה (אשר גילם את אודו ב-"מסע בין כוכבים: חלל עמוק 9") ואית'ן פיליפס (אשר גילם את ניליקס ב-"מסע בין כוכבים: וויאג'ר". הדמות שלו חלקה סצנה עם אוברז'נבה, שכללה עימות בין שתי הדמויות - המזכיר את מערכת היחסים המסוכסכת בין קווארק (שימרמן) לבין אודו (אוברז'נבה).
שימרמן גילם את דמותו של "The Terror" בסדרת הלייב אקשן המבוססת על הקומיקס "The Tick".
הוא הופיע בפרק "Provenance" בסדרה "מספ7ים" כמומחה לאמנות. כמו כן הוא הופיע בפרק "Posse Comitatus" בסדרה "הבית הלבן" כריצ'רד השלישי, וכן היה לו תפקיד קמאו בשני סרטי "בליפ".
הוא גם הופיע בפרק "Buck the Stud" של הסדרה "נשואים פלוס".
ב-1996 הופיע בתפקיד קטן בתור שופט בדרמת המתח "עין תחת עין".
ב-2001 התארח בסדרת המדע הבדיוני "הרואה ואינו נראה". שימרמן הופיע גם בפרק מתוך הסדרה "מחסן סודי 13".
קריירה > עבודות דיבוב

הוא גילם מספר דמויות של נבלים במשחקי וידאו שונים, לרבות: דמותו של "טואד" ב-"X-Men Legends"; דמותו של "Dr. Nefarious" ב-"Ratchet & Clank: Up Your Arsenal", ב-"Ratchet: Deadlocked", ב-"Ratchet & Clank: Quest for Booty", ב-"Ratchet & Clank Future: A Crack in Time" וב-"Ratchet & Clank: All 4 One"; דמותו של "Andrew Ryan" ב-"ביושוק" - תפקיד עליו זכה בשבחים רבים; ודמותו של אביו של רזפוטין ב-Psychonauts. הוא העניק את קולו לדמותו של "General Skarr" ב-"Evil Con Carn" וב-"ההרפתקאות של בילי ומנדי". בין משחקיה של חברת "Bioware" - הוא העניק את קולו ל-"Jade Empire" ול-"Mass Effect". כמו כן, הוא דיבב את הדמויות "Emil Narud" ו-"Mohandar" במשחק "סטארקראפט 2".
בשנת 2008 הוא גילם את דמותו של וילמר בספר מוקלט של "הנץ ממלטה", בו השתתפו גם מייקל מדסן, סנדרה או, ואדוארד הרמן. בנוסף, הוא גילם את דמותו של מר פיליפס בהפקת "Focus on the Family Radio Theatre" של "האסופית". הוא גם גילם את דמותו של "Raanu" בסרט "Bionicle: The Legend Reborn", ואת דמותו של הגובלין הירוק, במשחק הווידאו "Marvel Ultimate Alliance 2".
בשנת 2011 הוא דיבב דמויות ב-"Star Wars: The Old Republic". שנת לאחר מכן דיבב ב-"The Secret World". בשנת 2016 דיבב בסרט "ראצ'ט וקלאנק".
קריירה > כתיבה

שימרמן כתב שורה של ספרים, בהם הוא מספק בסיס בנוסח מדע בדיוני על חייו של ד"ר ג'ון די.
חייו הפרטיים

שימרמן נשוי לשחקנית קיטי סווינק.
הערות שוליים

↑  "Armin Shimerman Biography (1949-)". Filmreference.com. נבדק ב-2012-08-02.
| מסע בין כוכבים: חלל עמוק 9 |
| --- | --- | --- |
| יוצרי הסדרה | ריק ברמן • מייקל פילר • על-פי "מסע בין כוכבים" מאת ג'ין רודנברי |  |
| שחקנים ראשיים | אייברי ברוקס • רנה אוברז'ונואה • מייקל דורן • טרי פארל • ניקול דה בור • סירוק לופטון • קולם מיני • ארמין שימרמן • אלכסנדר סידיג • נאנה ויזיטור |  |
| דמויות ראשיות | בנג'מין סיסקו • אודו • וורף • דקס (ג'דזיה דקס • אזרי דקס) • ג'ייק סיסקו • מיילס או'בריאן • קווארק • ג'וליאן באשיר • קירה נריס |  |
| דמויות משנה | וין אדאמי • גאורון • אילם גארק • דוקאט • ואיון • מרטוק • נוג • רום • תומאס רייקר • ויק פונטיין • אישקה |  |
| גזעי חייזרים | באג'ורנים • ברין • ג'מהדאר • בורג • וורטה • טריל • משתנים • פרנגי (אנ') • קרדאסים • קלינגונים • רומולאנים |  |
| מושגים | דיפאיינט • הדומיניון • הולודק • חור התולעת • חלל עמוק 9 • טרנספורטר • יקום המראה • מאקי • מדור 31 • מלחמת הפדרציה-דומיניון • משכפל • פדרציית הכוכבים המאוחדת • הצו העליון • צי הכוכבים • הקרב בוולף 359 • רביע גלקטי • סוגיות מוסריות |  |
| פרקים בולטים | Duet • The Visitor • Rejoined • Trials and Tribble-ations • Far Beyond the Stars • In the Pale Moonlight • It's Only a Paper Moon • Emissary |  |
| סרט תעודי | What We Left Behind: Looking Back at Deep Space Nine |  |
| ראו גם | זיכיון מסע בין כוכבים |  |
| --- | --- |
בקרת זהויות :  BIBSYS: 7064484  GND: 1204464502  ISNI: 0000 0000 4155 9573  LCCN: no97077129  MusicBrainz: 7fa7bdb0-44ce-49a2-871a-6e0e0408f56e  SNAC: w6q65hdw  VIAF: 56221740   WorldCat (עם VIAF): 56221740 
מימין לשמאל: רנה אוברז'ונואה, נאנה ויזיטור וארמין שימרמן - שחקני "מסע בין כוכבים: חלל עמוק 9"
מימין לשמאל: קולם מיני, ארמין שימרמן ומארק אלאמו - שחקני "מסע בין כוכבים: חלל עמוק 9"
מקס גרודנצ'יק (מימין) וארמין שימרמן, המגלמים ב"מסע בין כוכבים: חלל עמוק 9" את שני האחים הפרנגים רום וקווארק (בהתאמה)
ארס (סדרת טלוויזיה)

| --- | --- |

 סוגה:  דרמת אימה על טבעית
 ארץ מקור:  הולנד 
 שפות:  הולנדית 
 מספר עונות:  1 
 מספר פרקים:  8 
 הפקה
 חברת הפקה:  Pupkin
 הפצה:  נטפליקס 
 שידור
 רשת שידור:  נטפליקס
 תקופת שידור מקורית:  17 בינואר 2020 – מרץ 2020 
 קישורים חיצוניים
 דף התוכנית ב-IMDb
 
ארס (בהולנדית: Ares) היא סדרת טלוויזיה, דרמת אימה הולנדית, שנוצרה על ידי פיטר קויפרס, איריס אוטן וסנדר ואן מאורס. בסדרה מככבים ג'ייד אוליברג, טוביאס קרסלוט, ליסה סייט ורובין בויסוין. הסדרה עלתה לראשונה ברשת נטפליקס ב-17 בינואר 2020 והיא הראשונה בשפה ההולנדית בהפקת נטפליקס. הסדרה כללה 8 פרקים כחצי שעה כל אחד.
תקצירי עלילת הסדרה

רוזה סטיינוויק, היא סטודנטית לרפואה בשנה הראשונה באמסטרדם, המצטרפת לאגודת סטודנטים חשאית בשם ארס לומדת את טיבם האמיתי של חבריה.
שחקנים ודמויות

ג'ייד אוליברג בתפקיד רוזה סטוניוויק
טוביאס קרסלוט בתפקיד ג'ייקוב וסלס
ליסה סמיט בתפקיד כרמן זווננבורג
רובין בויסוין בתפקיד רודריק ואן הול
ריפקה לודייזן בתפקיד הסטור דה הו
פרידה ברנהרד בתפקיד פלר בורמס
האנס קסטינג בתפקיד מוריס זווננבורג
רוז דיקמן בתפקיד פוק
ג'יפ ואן דול בתפקיד ארנולד בורמס
סטף דה בוט בתפקיד ג'וסט ואן מורלנד
ג'ני גוסלינגה בתפקיד ג'ויס סטיינוויק
דניס רודג' בתפקיד וונדל סטיינוויק
מינה קולה בתפקיד הנרי זווננבורג
ג'ניפר וולט בתפקיד מרג'יה
פלורנס ווס וידה בתפקיד קלואי
הערות שוליים

↑  "Dutch Netflix series Ares to be seen worldwide from January 17". Teller Report. 4 באוקטובר 2019. נבדק ב-8 בינואר 2020. {{cite web}}:  (עזרה)
אנדי בלום

אנדרו "אנדי" בלום (באנגלית: Andrew "Andy" Bloom; ‏נולד ב-11 באוגוסט 1973), הוא אתלט יהודי-אמריקאי בעבר. פעמיים אלוף ארצות הברית באולם (1999 ו-2000), מקום שלישי בארצות הברית (2000), מקום שלישי בעולם (2000), רביעי במשחקים האולימפיים (סידני 2000), רביעי באליפות העולם (סביליה 1999), אלוף ושיאן האוניברסיאדה (פלמה 1999) ואלוף המכללות (1996) בהדיפת כדור ברזל, סגן אלוף ארצות הברית (1997), 3 פעמים מקום שלישי באליפות ארצות הברית (1998, 1999 ו-2001), מקום שישי בעולם (2000) ואלוף המכללות (1996) בזריקת דיסקוס.
ביוגרפיה

בלום נולד וגדל בסטמפורד קונטיקט למשפחה יהודית, אחר כך עבר עם משפחתו להתגורר בניסקייונה(אנ') ניו יורק. בשנת 1998 קיבל תואר שני מאוניברסיטת ווייק פורסט.
ביוגרפיה > 1997

באוניברסיאדה שנערכה בסיציליה, איטליה בשנת 1997 זכה בלום במדליית כסף בזריקת דיסקוס בתוצאה של 63.12 מטר, אחרי סגן אלוף האולימפי ולדימיר דוברובצ'יק מבלארוס (66.40 מטר).
ביוגרפיה > 1998

במשחקי הרצון הטוב שנערכו בניו יורק בשנת 1998 זכה בלום במדליית כסף בזריקת דיסקוס בתוצאה של 63.97 מטר, אחרי דימטרי שווצ'נקו מרוסיה (64.81) ולפני ג'ון ג'ודינה מארצות הברית (62.84 מטר).
ביוגרפיה > 1999

באוניברסיאדה שנערכה בפלמה דה מיורקה בספרד ביולי 1999 זכה בלום בשתי מדליות, זהב וכסף. מדליית זהב בהדיפת כדור ברזל בשיא אוניברסיאדה חדש של 21.11 מטר (השיא הנוכחי, 2018), לפני אדם נלסון מארצות הברית (20.64 מטר) ומדליית כסף בזריקת דיסקוס בתוצאה של 64.68 מטר, אחר פרנץ קרוגר מדרום אפריקה (66.90 מטר). חודש לאחר מכן, באליפות העולם שנערכה בסביליה, ספרד בסוף אוגוסט אותה שנה הוא סיים במקום רביעי בהדיפת כדור ברזל בתוצאה של 20.95 מטר. נוסף לכך, הוא השתתף בזריקת דיסקוס בשלב הגמר אך פסל את שלושת הניסיונות וסיים במקום 12. בשלב המוקדמות הוא קבע תוצאה של 62.17 מטר. שבוע לאחר מכן, בתחרות שנערכה ברודלינגן שווייץ הוא קבע בהדיפת כדור ברזל תוצאה של 21.27 מטר תוצאה שיכול היה לזכות איתה במדליית הארד.
ביוגרפיה > 2000

במבחנים האמריקאיים לאולימפיאדת סידני (2000) סיים בלום במקום שלישי בהדיפת כדור ברזל בתוצאה של 21.61 מטר ובמקום חמישי בזריקת דיסקוס בתוצאה של 61.16 מטר ונכלל במשלחת האמריקאית לאולימפיאדה. במשחקים עצמם הוא סיים במקום רביעי בהדיפת כדור ברזל בתוצאה של 20.87 מטר, אותה קבע בהדיפה הראשונה. שבוע וחצי לאחר מכן, בתחרות שנערכה בדוחה הוא קבע בהדיפת כדור ברזל שיא אישי חדש של 21.82 מטר, טוב בהרבה מהמנצח במשחקים, ארסי הרג'ו מפינלנד (21.29 מטר) ותוצאה שדירגה אותו במקום השלישי בעולם באותה שנה.
חיים אישיים

בלום נשוי ומתגורר עם משפחתו בוואקוויל קליפורניה ומלמד מתמטיקה בקולג' בפרימונט קליפורניה. הוא עוזר מאמן באוניברסיטת קליפורניה בדייוויס ומאמן אימוני הכוח של האתלטים באוניברסיטה.
שיאים אישיים > אצטדיון

הדיפת כדור ברזל: 21.82 מטר (2000)
זריקת דיסקוס: 68.46 מטר (2000)
אראמיס (דמות ספרותית)

| --- | --- |

 הופעה ראשונה:  שלושת המוסקטרים
 יוצרים:  אלכסנדר דיומא האב
 גילום הדמות:  סנטיאגו קבררה, רוברטו ריסו, גינו קוראדו, מיילס מנדר, לויד ברידג'ס, קולין פוקס, יוג'ין פאלט, Paul Campbell, John King, Onslow Stevens, Jean-Louis Allibert, אלן קורדונר, Robert Coote, ג'רמי איירונס, איגור סטאריגין, לוק אוונס, ניק מורן, צ'ארלי שין, פאבל ברשאק, ריצ'רד צ'מברלין, Jacques Toja, רומן דוריס 
 מידע
 תאריך לידה:  1620
 מקצוע:  מוסקטר, סייף
 דת:  קתולי
 אזרחות:  צרפת
 דמויות קשורות
 אויבים:  מיליידי דה וינטר, הקרדינל רישלייה
 
אראמיס (בצרפתית: Aramis, René d'Herblay), הוא דמות בדיונית ברומנים שלושת המוסקטרים, אחרי עשרים שנה, והוויקונט דה בראז'לון מאת אלכסנדר דיומא האב. הדמות היא גרסה בדיונית ביותר של המוסקטר אנרי ד'אראמיס (1620-1655).
אישיות

אראמיס מוצג כרודף שמלות, תפיסה רווחת לאותה תקופה לגבי ישועים ואבות מנזר. בתור מוסקטר, הוא משתוקק להיות אב כמורה; אבל ככומר, הוא נמשך לחייו של החייל. בשלושת המוסקטרים, מתגלה שהוא הפך למוסקטר בגלל אישה: כגבר צעיר בהכשרה לכמורה, איתרע מזלו שנתפס (בתמימות או לא) קורא לאישה צעירה נשואה ונזרק מביתה. בשנה שלאחר מכן, הוא למד סייף עם הסייף הטוב בעיר כדי לנקום. לאחר מכן הוא קרא תיגר על האיש שהתעלל בו לדו-קרב ובזכות כישורי הסיוף החדשים שלו, הרג אותו כמעט בבת אחת. מכיוון שעריכת דו-קרב נאסרה בצו מלכותי ואראמיס היה כומר מתחיל, הוא נאלץ להיעלם ולאמץ פרופיל נמוך מאוד. הוא התגייס למוסקטרים תחת השם המשוער "אראמיס". שם פגש את אתוס, פורתוס ואחר כך את ד'ארטניאן. יחד, הם פעלו כדי להגן על המלך ולמנוע את חשיפת הרומן של המלכה עם הדוכס מבקינגהאם על ידי הקרדינל רישלייה.
אראמיס מצליח במידה רבה, הודות לחוצפתו ולתוכניותיו המקיאווליות. הוא רואה בכל ניצחון שלב בדרך להשגת כוח רב יותר. בסופו של דבר, הוא מונה לגנרל העליון של הישועים, וזה בדיוק מה שמציל את חייו בסוף הוויקונט דה בראז'לון, לאחר שהוא נבגד על ידי ניקולא פוקה.
למרות שאיפתו האישית חסרת הרחמים, אראמיס הוא חבר נאמן ביותר: למעשה, הטעויות היחידות שלו מגיעות כאשר הוא מסרב לפגוע או להעליב את חבריו. באחרי עשרים שנה, הוא מסכים להפצרותיו של אתוס לחוס על חייו של הנבל מורדאונט, וב-הוויקונט דה בראז'לון, הוא מסרב לדכא את גילוי האמת של ד'ארטניאן על בל-איל. אראמיס אפילו מגלה לחברו פורתוס את זהותו האמיתית של האיש במסכת הברזל, למרות החשש שזה יגרום לפורתוס להרוג אותו (אראמיס). החברות כל כך חשובה לאראמיס, שבסוף הוויקונט דה בראז'לון, הוא בוכה - בפעם הראשונה והיחידה בחייו - לאחר שגרם למותו של אחד מחבריו.
מאהבות

שאיפותיו הפוליטיות של אראמיס משתלבות עם שאיפותיו הרומנטיות, כשדיומא "מלהק" אותו בספריו לתפקיד המאהב של האישה בעלת העוצמה הפוליטית החזקה ביותר של זמנו. בשלושת המוסקטרים, המתרחש ב-1627, הוא מאהבה של יועצת המלכה, הדוכסית ד'שברוס. באחרי עשרים שנה, הוא מאהבה של אן ז'נבייב דה בורבון-קונדה, דוכסית לוז'נוויל, אחותם של שני הניצים בפרונד הראשון, לואי השני, נסיך דה קונדה וארמנד דה בורבון, נסיך קונטי.
שמות

בניגוד לשאר המוסקטרים, אראמיס מכונה פעמיים בשמו הפרטי רנה. זה קורה לראשונה כאשר ד'ארטניאן נתקל באראמיס ופילגשו בפרק "Les Deux Gaspard" של הספר השני, ושוב כאשר באזין מדבר על אראמיס בספר השלישי. באחרי עשרים שנה, אראמיס הוא ישועי המכונה האב ד'הרבליי או אביר ד'הרבליי (Abbé d'Herblay או Chevalier d'Herblay). ב-הוויקונט דה בראז'לון, הוא הבישוף של ואן, תואר שניתן לו על ידי ניקולא פוקה, ומאוחר יותר הופך לגנרל העליון של הישועים. כשהוא חוזר מהגלות, הוא אציל ספרדי ושגריר המכונה הדוכס מאלמדה.
קולנוע וטלוויזיה

שחקנים שגילמו את אראמיס על המסך כוללים את:
הארולד מ. שו, בשלושת המוסקטרים: חלקים I ו-II ‏(1911)
ק.נ. מורטנסן, בשלושת המוסקטרים (1916)
פייר דה גואינגד, בעכברי בית Les trois (1921)
יוג'ין פאלט, בשלושת המוסקטרים (1921)
ג'ינו קורדו, במסכת הברזל (1929)
אונסלו סטיבנס, בשלושת המוסקטרים (1935)
מיילס מנדר ב "האיש שבמסכת הברזל" (1939)
רוברט קוטי, בשלושת המוסקטרים (1948)
טים או'קונור בשלושת המוסקטרים (סרט טלוויזיה) (1960)
גארי ווטסון ב"שלושת המוסקטרים" (1966)
ג'ון וודוויין בהרפתקאות הנוספות של שלושת המוסקטרים (1967)
ריצ'רד צ'מברלין בשלושת המוסקטרים (1973), ארבעת המוסקטרים (1974) ושוב המוסקטרים (1989)
איגור סטאריגין בסרט "ד'ארטניאן ושלושת המוסקטרים" (1978) וסרטי ההמשך שלו (1992, 1993)
לויד ברידג'ס, המוסקיטר החמישי (1979)
צ'ארלי שין, בשלושת המוסקטרים (1993)
ויליאם ריכרט, בסרט מוקדם של 1998 של "האיש במסכת הברזל"
ג'רמי איירונס, בסרט "האיש במסכת הברזל" (1998)
קאלום בלו בלהבים צעירים (טייס סדרות טלוויזיה לא הוגן) (2001)
ניק מורן, בסרט המוסקטייר (2001)
אלן קורדונר ב"לה פמה מוסקטייר " (סרט טלוויזיה) (2003)
ניק ג'ונאס, שלושת המוסקטרים (סדרת הטלוויזיה של דיסני, ג'ונאס")
לוק אוונס, בשלושת המוסקטרים (2011)
פאבל ברשאק, שלושת המוסקטרים (2013)
סנטיאגו קבררה במוזקטרים (סדרות טלוויזיה) (2014–2016)
הערות שוליים

↑  Derek Hook, Bradley Franks, Martin W. Bauer, The Social Psychology of Communication, Palgrave Macmillan, 2011-03-23, ISBN 978-0-230-31211-1. (באנגלית)
ארון קריקסטיין

| --- | --- |

 לידה:  2 באוגוסט 1967 (בן 57) אן ארבור, מישיגן, ארצות הברית
 מדינה:  ארצות הברית ארצות הברית
 מקום מגורים:  גרוס פוינט, מישיגן, ארצות הברית
 מספר צאצאים:  1 
 גובה:  1.82 מטר
 יד חובטת:  ימין
 פעילות כמקצוען:  1983–1996 (כ־13 שנים) 
 סה"כ פרסים שצבר:  3,709,772 דולר אמריקאי 
 יחידים
 מאזן קריירה:  395–256 
 דירוג שיא:  6 (26 בפברואר 1990)
 זכיות בטורנירים:  9
 זוגות
 מאזן קריירה:  10–19 
 דירוג שיא:  196 (25 בפברואר 1985)
 זכיות בטורנירים:  0
 שיאי גראנד סלאם
 זכיות 0
 אליפות אוסטרליה הפתוחה:  חצי גמר (1995)
 אליפות צרפת הפתוחה:  סיבוב רביעי (1985, 1994)
 וימבלדון:  סיבוב רביעי (1989, 1995)
 אליפות ארצות הברית הפתוחה:  חצי גמר (1989)
 
ארון קריקסטיין (באנגלית: Aaron Krickstein; נולד ב-2 באוגוסט 1967 באן ארבור, מישיגן, ארצות הברית) הוא טניסאי עבר יהודי-אמריקאי, ששיחק כמקצוען בסבב ה-ATP מ-1983 ועד 1996. נחשב לאחד מהטניסאים היהודים הגדולים בכל הזמנים. בשיאו דורג במקום השישי בסבב ה-ATP.

קריקסטיין מחזיק עד היום בשני שיאים עולמיים בסבב ה-ATP – הזוכה הצעיר ביותר בטורניר ATP (שיא שקבע בטורניר רמת השרון) והטניסאי הצעיר ביותר שדורג בעשיריה הראשונה בדירוג ה-ATP. היה מוכר בסבב ה-ATP כשחקן בעל כושר גופני וסיבולת מעולים שסייעו לו רבות במשחקים ארוכים, וזאת אף על פי שנאלץ להתגבר על סדרת פציעות בשלב קריטי בקריירה שלו.
תחילת דרכו

קריקסטיין החל לשחק טניס בגיל 6. הוא התבלט בטורנירים של בתי ספר בארצות הברית, וכבר בגיל 16 זכה באליפות ארצות הברית עד גיל 18 כאשר הוא גובר על שחקנים מבוגרים ממנו. מיד לאחר מכן הפך למקצוען.
קריירה מקצוענית

טורניר ה-ATP הראשון שבו זכה קריקסטיין היה טורניר ריקליס-אייזנברג ברמת השרון כאשר גבר בגמר שנערך ב-15 באוקטובר 1983 על כריסטוף זיפף מגרמניה. בכך הפך קריקסטיין לזוכה הצעיר ביותר בטורניר ATP בגיל 16 ו-74 ימים – שיא בו הוא מחזיק עד היום. הוא הגן על תוארו ב-1984 כשגבר בגמר על שחר פרקיס.

ב-13 באוגוסט 1984, כאשר היה בן 17 ו-9 ימים בלבד, נכנס קריקסטיין לראשונה לעשיריה הראשונה בדירוג ה-ATP, כשדורג במקום התשיעי בעולם. בכך קבע שיא נוסף בסבב ה-ATP כטניסאי הצעיר ביותר שדורג בעשיריה הראשונה בעולם. גם בשיא הזה הוא מחזיק עד היום.

באמצע שנות ה-80, כאשר היה בשלב של נסיקה בקריירה המקצוענית שלו, סבל קריקסטיין מסדרה ארוכה של פציעות שעיכבו את התקדמותו ודירדרו את דירוגו. בין השאר נפגעו בפרק זמן קצר כפות רגליו, ברכיו ומפרקי ידיו, ובנוסף נדרס על ידי מונית בניו יורק ב-1987.

למרות כל זאת, חזר קריקסטיין לצמרת הגבוהה של הסבב ונודע כ"איש ברזל" בעל סבולת עילאית. הוא חזר 10 פעמים מפיגור 2:0 במערכות כדי לנצח ב-5 מערכות (שיא ATP נוסף, בו הוא מחזיק במשותף עם בוריס בקר, רוג'ר פדרר ואנדי מארי), ובסך הכל ניצח ב-27 מתוך 35 משחקים בקריירה שלו שנמשכו 5 מערכות. סגנון המשחק שלו התבסס על מהלכים ארוכים ומכות מדויקות מהקו האחורי.

הישגיו הגדולים ביותר בטורנירי גראנד סלאם היו חצאי הגמר באליפות ארצות הברית הפתוחה ב-1989 ובאליפות אוסטרליה הפתוחה ב-1995.
גביע דייוויס

קריקסטיין שיחק בנבחרת גביע דייוויס של ארצות הברית בין השנים 1985 ו-1987, וכמו כן שיחק בנבחרת ב-1990 שם סייע לנבחרתו לעלות לחצי הגמר עם שני ניצחונות ביחידים על שחקני נבחרת צ'כוסלובקיה. ארצות הברית המשיכה וזכתה בגביע דייוויס, ללא קריקסטיין.
זכיות בטורנירים בסבב ה-ATP

1983: רמת השרון
1984: בוסטון
1984: רמת השרון
1984: ז'נבה
1989: סידני
1989: לוס אנג'לס
1989: טוקיו
1992: יוהנסבורג
1993: דרבן
ארון רלסטון

| --- | --- |

 לידה:  27 באוקטובר 1975 (בן 48) מריון, ארצות הברית 
 מדינה:  ארצות הברית 
 פעילות בולטת:  הראשון שטיפס על כל פסגות קולורדו מעל 14,000 רגל, לבדו בחורף  ספרו Between a Rock and a Hard Place
 ידוע בשל:  כרת לעצמו את החלק התחתון של ידו הימנית בעזרת אולר רב תכליתי כדי לחלץ עצמו מסלע
 השכלה:  אוניברסיטת קרנגי מלון  תיכון צ'רי קריק 
 תקופת הפעילות:  מ-1997
 בת זוג:  ג'סיקה טרוסטי (התגרשו ב-2011)
 צאצאים:  שניים
 
ארון רלסטון בטיפוס הרים עם תותבת ידו. 2009
ארון לי רלסטון (באנגלית: Aron Ralston; נולד ב-27 באוקטובר 1975), הוא מטפס הרים אמריקני שהתפרסם במאי 2003 כאשר כרת לעצמו את החלק התחתון של ידו הימנית בעזרת אולר רב תכליתי באיכות נמוכה כדי להציל את עצמו לאחר שידו נלכדה מתחת לסלע ענק. רלסטון תיעד את קורותיו בספר שפרסם, בין הפטיש והסדן (באנגלית: Between a rock and a hard place). הספר עובד מאוחר יותר לסרט קולנוע בשם "127 שעות".
האירוע

רלסטון היה סטודנט להנדסת מכונות וצרפתית באוניברסיטת קרנגי מלון. בסיום לימודיו עבד באינטל. ב-2002 עזב את אינטל ויצא לטפס בהרי הרוקי בקולורדו על כל הפסגות מעל 14,000 רגל (4,262 מטר). בעת שעשה מסע בקניון בלו-ג'ון ליד העיר מואב ביוטה, נפל עליו סלע גדול וריתק את זרועו הימנית תוך ריסוקה. במשך חמישה ימים ניסה רלסטון להרים או לשבור את הסלע, ללא הצלחה. רלסטון התשוש והמיובש, שידע כי אף אחד אינו יודע היכן הוא נמצא ולא יבואו להצילו, החליט לכרות את ידו כדי לשחררה מהסלע. הוא סובב אותה עד ששבר את העצמות וכרת את העור והבשר באולר רב תכליתי. בעזרת הצבת של האולר הרב תכליתי הוא קרע את הגידים. רלסטון לא נקב בשם הדגם של האולר הרב תכליתי, אך ציין שזה לא היה הדגם של לדרמן.
לאחר שניצל, נמצאה ידו על ידי פקחי הפארק וחולצה מתחת לסלע. הפקחים שרפו את היד ונתנו את האפר לרלסטון, שטמן אותו מתחת לסלע. מכירות האולרים הרב-תכליתיים בארצות הברית זינקו פלאים לאחר פרסום סיפור ההחלצות של רלסטון.
הופעות פומביות

רלסטון כיום מרצה לציבור הרחב, לרוב ללא תשלום. הוא ממשיך לטפס על הרים, ולאחרונה טיפס על הרים בארגנטינה. ב-2005 היה למטפס הראשון אי פעם שטיפס על כל פסגות קולורדו מעל 14,000 רגל, לבדו בחורף, משימה אותה החל ב-1997 ונאלץ לקטוע בשל התאונה.
ב-21 ביולי 2003 הופיע רלסטון בתוכנית הארוח המאוחרת של דייוויד לטרמן (אנ'). ב-10 בספטמבר 2004 שודר סיפורו של רלסטון בתוכנית של שעתיים ב-Dateline NBC. התוכנית נקראה "ימי יאוש בקניון בלו-ג'ון".
ב-7 בספטמבר 2004 יצא לאור ספרו Between a Rock and a Hard Place, בהוצאת Atria Books. (מסת"ב 0-7434-9281-1)
בהופעה בתוכניתו של הווארד סטרן ב-13 בספטמבר 2005, במסע קידום ספרו, חשף רלסטון פרטים נוספים על התאונה. לדבריו ידו כבר מתה מחוסר אספקת דם כמה ימים לפני שכרת אותה. הוא השתמש בסלע כמנוף לשבירת עצמות הזרוע ונאלץ לשתות שתן של עצמו במשך כמה ימים לאחר שהמים שקצב לעצמו אזלו. גם לאחר ששחרר את עצמו, הוא היה במרחק של כ-13 ק"מ מהרכב שלו, שהיה רכב בעל תיבת הילוכים ידנית, וללא טלפון סלולרי. הוא ירד חומת אבן תלולה של כ-22 מטר וצעד לאורך הקניון בחום היום. בדרך פגש משפחת מטיילים מהולנד שנתנו לו כמה עוגיות ומים. לבסוף חולץ על ידי מסוק הצלה.
הסרט "127 שעות", המועמד לשלושה פרסי גלובוס הזהב ושישה פרסי אוסקר מבוסס על סיפורו. את דמותו גילם השחקן ג'יימס פרנקו.
רלסטון ממשיך להופיע כנואם ממריץ בכל מיני אירועים.
חייו האישיים

בשנת 2009 נישא רלסטון לג'סיקה טרוסטי ונולדו להם שני ילדים. ב-2011 נפרדו.
אפיפניוס מסלמיס

| --- | --- |

אפיפניוס מסלמיס, פרסקו במנזר בקוסובו
 לידה:  315? בית גוברין, ישראל 
 פטירה:  מאי 403 (בגיל 88 בערך) הים התיכון, ספרד 
 מדינה:  רומא העתיקה 
 תפקיד:  בישוף  Arzobispo de Nova Justiniana y Todo Chipre 
 השקפה דתית:  הכנסייה הקתולית 
 
אפיפניוס (ביוונית: Ἐπιφάνιος; ‏310 לערך – 402) היה אחד מאבות הכנסייה הנוצרית ואחד ממגניה הנוקשים של האורתודוקסיה הנוצרית, הידוע ברדיפתו חסרת הפשרות אחרי תורות כפירה ומינות בעת ביקורו בארץ ישראל.